Държавен вестник, бр. 13, 2026 г., стр. 7

БРОЙ  13	
Д Ъ Р Ж А В Е Н  В Е С Т Н И К 	
СТР.  7  
1. има за цел защита на колективните 
интереси на потребителите в съответствие с 
актовете на Европейския съюз, посочени в 
Приложение I на Директива (ЕС) 2020/1828;
2. е вписана в регистъра на юридическите 
лица с нестопанска цел като сдружение за 
осъществяване на общественополезна дейност;
3. поддържа актуална интернет страница 
на организацията;
4. е извършвала дейности за защита ин­
тересите на потребителите през последната 
една година преди подаване на заявлението, 
включващи най-малко оказване на съдейст­
вие за решаване на потребителски спорове 
и предоставяне на съвети и информация на 
потребителите;
5. има функционираща приемна за предоста­
вяне на съвети и информация на потребителите;
6. не е в производство по несъстоятелност 
или ликвидация;
7. е независима и не се влияе от търговци, 
които имат икономически интерес от предя­
вяване на представителен иск, включително в 
случай на финансиране от трето лице, и за тази 
цел е установила процедури за предотвратяване 
на такова влияние, както и на конфликт на 
интереси между организацията, лицата, които 
є предоставят финансиране, и интересите на 
потребителите;
8. оповестява публично на български език и 
в достъпен формат за хора с увреждания чрез 
подходящи средства, включително на своята 
интернет страница, информация, доказваща, 
че организацията отговаря на критериите 
по т. 1 – 7, и информация за източниците на 
финансиране на организацията, нейната орга­
низационна, управленска и членска структура, 
нейния предмет на дейност и за извършваните 
дейности.
(2) Организация, която отговаря на изиск­
ванията по ал. 1 и желае да бъде включена 
в списъка по чл. 186б, ал. 1, подава писмено 
заявление до министъра на икономиката и 
индустрията, което включва наименование и 
Единен идентификационен код на организа­
цията. Към заявлението се прилагат:
1. годишен доклад за дейността на организа­
цията за защита интересите на потребителите 
през последната една година;
2. информация за електронния адрес на 
интернет страницата на организацията;
3. информация за приемната по ал. 1, т. 5 
с посочени адрес, работно време, телефон 
за контакт и име на лицето, отговарящо за 
приемната;
4. декларация, че са изпълнени изисква­
нията по ал. 1, т. 6 и 7 от представляващия 
организацията;
5. информация за източниците на финан­
сиране на организацията, включително данни 
за финансирането през съответната година и 
съотношението му спрямо бюджета за пред­
ходната година;
6. вътрешни правила на организацията, съ­
държащи процедури за избягване на влияние 
и конфликт на интереси между организацията, 
лицата, които є предоставят финансиране, и 
интересите на потребителите.
(3) Когато се установят нередовности в 
представените документи, министърът на ико­
номиката и индустрията или оправомощено 
от него длъжностно лице уведомява писмено 
заявителя, като му предоставя тридневен срок 
за отстраняване на нередовностите заедно с 
указание, че при неотстраняването им произ­
водството ще бъде прекратено.
Чл. 186г. (1) Министърът на икономиката 
и индустрията със заповед признава орга­
низацията за квалифицирана и я включва в 
списъка по чл. 186б, ал. 1, когато тя отговаря 
на изискванията по чл. 186в, ал. 1, или отказва 
да я признае и да я включи в списъка, когато 
тя не отговаря на тези изисквания.
(2) Заповедта по ал. 1 се издава в двуме­
сечен срок от постъпване на документите по 
чл. 186в, ал. 2 в Министерството на икономи­
ката и индустрията. В случаите по чл. 186в, 
ал. 3 срокът за произнасяне започва да тече 
от датата на отстраняване на нередовностите.
Чл. 186д. При промяна на обстоятелствата 
по чл. 186в, ал. 1 организацията уведомява в 
14-дневен срок министъра на икономиката и 
индустрията за настъпилите промени.
Чл. 186е. (1) Министърът на икономиката и 
индустрията може по всяко време да изиска от 
организациите да предоставят доказателства, че 
отговарят на изискванията по чл. 186в, ал. 1.
(2) Когато държава членка или Европейската 
комисия изрази съмнение, че организация не 
отговаря на изискванията по чл. 186в, ал. 1, 
министърът на икономиката и индустрията 
разпорежда извършването на проверка, която 
да установи дали тази организация продължава 
да отговаря на изискванията.
(3) Когато министърът на икономиката и 
индустрията установи, че организация, включе­
на в списъка по чл. 186б, ал. 1, не отговаря на 
изискванията на чл. 186в, ал. 1, издава заповед 
за заличаване на организацията от списъка.
(4) Заповедта по ал. 3 може да се обжалва по 
реда на Административнопроцесуалния кодекс.
Чл. 186ж. Министърът на икономиката и 
индустрията извършва проверка най-малко на 
всеки 5 години от включването в списъка по 
чл. 186б, ал. 1 дали организацията продължава 
да отговаря на изискванията на чл. 186в, ал. 1.
Чл. 187. (1) Организациите, включени в спи­
съка по чл. 186б, ал. 1, са длъжни да спазват 
принципа на прозрачност, като публикуват на 
своята интернет страница информация относно:
1. броя, вида, предмета и персоналния об­
хват на представителните искове за защита 
на колективните интереси на потребителите;